CELEX: 62010CA0544
Language: el
Date: 2012-09-06 00:00:00
Title: Υπόθεση C-544/10: Απόφαση του Δικαστηρίου (τρίτο τμήμα) της 6ης Σεπτεμβρίου 2012 [αίτηση του Bundesverwaltungsgericht (Γερμανία) για την έκδοση προδικαστικής αποφάσεως] — Deutsches Weintor eG κατά Land Rheinland-Pfalz [Προδικαστική παραπομπή — Προσέγγιση των νομοθεσιών — Δημόσια υγεία — Ενημέρωση και προστασία των καταναλωτών — Επισήμανση και παρουσίαση των τροφίμων — Έννοια των όρων «ισχυρισμοί επί θεμάτων διατροφής» και «ισχυρισμοί επί θεμάτων υγείας» — Κανονισμός (ΕΚ) 1924/2006 — Περιγραφή οίνου ως «εύπεπτου» — Ένδειξη περί χαμηλής οξύτητας — Ποτά που περιέχουν άνω του 1,2 % κατ’ όγκο αιθανόλη — Απαγόρευση των ισχυρισμών επί θεμάτων υγείας — Χάρτης των Θεμελιωδών Δικαιωμάτων της Ευρωπαϊκής Ένωσης — Άρθρο 15, παράγραφος 1 — Επαγγελματική ελευθερία — Άρθρο 16 — Επιχειρηματική ελευθερία — Συμβατότητα]

27.10.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 331/3
            
         
      Απόφαση του Δικαστηρίου (τρίτο τμήμα) της 6ης Σεπτεμβρίου 2012 [αίτηση του Bundesverwaltungsgericht (Γερμανία) για την έκδοση προδικαστικής αποφάσεως] — Deutsches Weintor eG κατά Land Rheinland-Pfalz
      (Υπόθεση C-544/10) (1)
      
      (Προδικαστική παραπομπή - Προσέγγιση των νομοθεσιών - Δημόσια υγεία - Ενημέρωση και προστασία των καταναλωτών - Επισήμανση και παρουσίαση των τροφίμων - Έννοια των όρων «ισχυρισμοί επί θεμάτων διατροφής» και «ισχυρισμοί επί θεμάτων υγείας» - Κανονισμός (ΕΚ) 1924/2006 - Περιγραφή οίνου ως «εύπεπτου» - Ένδειξη περί χαμηλής οξύτητας - Ποτά που περιέχουν άνω του 1,2 % κατ’ όγκο αιθανόλη - Απαγόρευση των ισχυρισμών επί θεμάτων υγείας - Χάρτης των Θεμελιωδών Δικαιωμάτων της Ευρωπαϊκής Ένωσης - Άρθρο 15, παράγραφος 1 - Επαγγελματική ελευθερία - Άρθρο 16 - Επιχειρηματική ελευθερία - Συμβατότητα)
      (2012/C 331/04)
      Γλώσσα διαδικασίας: η γερμανική
      
         Αιτούν δικαστήριο
      
      Bundesverwaltungsgericht
      
         Διάδικοι στην υπόθεση της κύριας δίκης
      
      Deutsches Weintor eG
      
         κατά
      
      Land Rheinland-Pfalz K
      
         Αντικείμενο
      
      Αίτηση για την έκδοση προδικαστικής αποφάσεως — Bundesverwaltungsgericht — Ερμηνεία του άρθρου 6, παράγραφος 1, πρώτο εδάφιο, ΣΕΕ, σε συνδυασμό με τα άρθρα 15, παράγραφος 1, και 16 του Χάρτη των Θεμελιωδών Δικαιωμάτων της Ευρωπαϊκής Ένωσης, καθώς και το άρθρο 4, παράγραφος 3, σε συνδυασμό με το άρθρο 2, παράγραφος 2, σημείο 5, ή το άρθρο 10, παράγραφος 3, του κανονισμού (ΕΚ) 1924/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, σχετικά με τους ισχυρισμούς επί θεμάτων διατροφής και υγείας που διατυπώνονται για τα τρόφιμα (ΕΕ L 404, σ. 9), όπως τροποποιήθηκε με τον κανονισμό (ΕΕ) 116/2010 της Επιτροπής, της 9ης Φεβρουαρίου 2010 (ΕΕ L 37, σ. 16) — Χαρακτηρισμός οίνου ως εύπεπτου με αναφορά στην ήπια οξύτητά του — Απαγόρευση ισχυρισμών επί θεμάτων υγείας που διατυπώνονται για ποτά με περιεκτικότητα σε αιθανόλη άνω του 1,2 % κατ’ όγκο — Έννοια του όρου «ισχυρισμοί επί θεμάτων υγείας»
      
         Διατακτικό
      
      
                  1)
               
               
                  Το άρθρο 4, παράγραφος 3, πρώτο εδάφιο, του κανονισμού (ΕΚ) 1924/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, σχετικά με τους ισχυρισμούς διατροφής και υγείας που διατυπώνονται στα τρόφιμα, όπως ισχύει μετά την τελευταία τροποποίησή του με τον κανονισμό (ΕΕ) 116/2010 της Επιτροπής, της 9ης Φεβρουαρίου 2010, έχει την έννοια ότι ο όρος «ισχυρισμός επί θεμάτων υγείας» καλύπτει την ένδειξη «εύπεπτος» η οποία συνοδεύεται από αναφορά σε μειωμένη περιεκτικότητα σε ουσίες τις οποίες οι καταναλωτές θεωρούν ως επί το πλείστον επιβλαβείς.
               
            
                  2)
               
               
                  Η επιβαλλόμενη από τον κανονισμό 1924/2006, όπως έχει τροποποιηθεί με τον κανονισμό 116/2010, άνευ εξαιρέσεων απαγόρευση στους παραγωγούς και εμπόρους οίνων να χρησιμοποιούν ισχυρισμούς όπως ο επίμαχος στην υπόθεση της κύριας δίκης, ακόμη και αν οι ισχυρισμοί αυτοί ευσταθούν, είναι συμβατή με το άρθρο 6, παράγραφος 1, πρώτο εδάφιο, ΣΕΕ.
               
            
         (1)  ΕΕ C 72 της 5.3.2011.